The Guilt Trip

The Guilt Trip er en amerikansk filmkomedie fra 2012. Filmen ble regissert av Anne Fletcher, mens manuset ble skrevet av Dan Fogelman. Barbra Streisand og Seth Rogen spilte både hovedrollene og var utøvende produsenter for filmen. The Guilt Trip er basert på en reise manusforfatteren hadde med sin mor noen år tidligere. Den het egentlig My Mother's Curse, men tittelen ble endret til The Guilt Trip. Dette er Streisands første hovedrolle siden hun spilte i Speilets to ansikter i 1996. Hun dukket imidlertid opp med en birolle i filmkomediene Svigers er aller verst (2004) og Verre enn verst (2010).

Handling 
Filmen handler om oppfinneren Andy Brewster (Rogen) som planlegger en lang road trip for å selge sin nyeste oppfinnelse. Han besøker moren sin Joyce (Streisand) før han legger ut på reisen, men blir tynget av skyldfølelse til å ta henne med. Andy irriterer seg over væremåten hennes, men lærer seg etter hvert å anerkjenne det de har til felles, og bygger til slutt et nytt forhold til henne. Morens råd viser seg å være akkurat det han trengte.

Medvirkende 
Barbra Streisand som Joyce Brewster
Seth Rogen som Andy Brewster
Brett Cullen som Ben Graw
Adam Scott som Andrew Margolis, Jr.
Ari Graynor som Joyce Margolis
Casey Wilson som Amanda
Colin Hanks som Rob
Yvonne Strahovski som Jessica
Jeff Kober som Jimmy
Miriam Margolyes som Anita
Kathy Najimy som Gayle
Dale Dickey som Tammy
Nora Dunn som Amy
Brandon Keener som Ryan McFee
Danny Pudi som Sanjay

Anmeldelser og priser 
Filmen fikk blandet kritikk, og har 39 % på Rotten Tomatoes. Konsensusen til siden er som følgende: «Seth Rogen og Barbra Streisand har nok kjemi til å drive denne solid sammensatte komedien; dessverre har The Guilt Trip et surt manus og farlig lite komisk drivstoff.» Streisand ble nominert til en Razzie Award for verste kvinnelige hovedrolle under den 33. Razzie-utdelingen, men den gikk til Kristen Stewart for Snow White and the Huntsman og The Twilight Saga: Breaking Dawn - Part 2.

Referanser

Eksterne lenker 
 

Filmkomedier fra USA
Engelskspråklige filmer
Filmer fra 2012